

ΔΗΜΟΣ ΑΓΙΑΣ ΒΑΡΒΑΡΑΣ

 ***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *6/3/2*023**

**Ε.Κ.ΠΟΙ.ΖΩ- ΔΗΜΟΣ ΑΓΙΑΣ ΒΑΡΒΑΡΑΣ**

**Εγκρίθηκε η χρηματοδότηση στο πλαίσιο του ευρωπαϊκού προγράμματος “LIFE”**

Αφορά στην ενθάρρυνση της συμμετοχής των πολιτών, ειδικά των πιο ευάλωτων, σε επιδοτούμενες δράσεις εξοικονόμησης ενέργειας για τη βελτίωση της ενεργειακής απόδοσης της κατοικίας τους

Ο δήμος μας, με επιστολή υποστήριξης, συνέδραμε την Ε.Κ.ΠΟΙ.ΖΩ στην κατάθεση αιτήματος χρηματοδότησης στο πλαίσιο του ευρωπαϊκού προγράμματος “[REVERTER-Deep REnovation roadmaps to decrease households VulnERability To Energy poverty](https://webgate.ec.europa.eu/life/publicWebsite/project/details/101076277)”. Στο εν λόγω έργο συμμετέχουν συνολικά δώδεκα εταίροι από πέντε Ευρωπαϊκές χώρες. Από την Ελλάδα συμμετέχουν, εκτός της Ε.Κ.ΠΟΙ.ΖΩ., το Εργαστήριο Μεταλλευτικής Τεχνολογίας και Περιβαλλοντικής Μεταλλευτικής του Εθνικού Μετσόβιου Πολυτεχνείου και το Κέντρο Ανανεώσιμων Πηγών και Εξοικονόμησης Ενέργειας (ΚΑΠΕ).

Είμαστε στην ευχάριστη θέση να ενημερώσουμε τους πολίτες του δήμου μας για την έγκριση του προγράμματος που βασικός στόχος του είναι η ενθάρρυνση της συμμετοχής των πολιτών, ειδικά των πιο ευάλωτων, σε επιδοτούμενες δράσεις εξοικονόμησης ενέργειας για τη βελτίωση της ενεργειακής απόδοσης της κατοικίας τους, μέσω της δημιουργίας γραφείων «υπηρεσιών μιας στάσης».

**Ειδικότερα σε συνεργασία με την** Ε.Κ.ΠΟΙ.ΖΩ πρόκειται να **οργανωθούν για τα ευάλωτα νοικοκυριά του δήμου μας:**

• Εκδηλώσεις ενημέρωσης

• Εκπαίδευση προσωπικού του Δήμου για παροχή συμβουλών

• Λειτουργία γραφείου «υπηρεσιών μίας στάσης»

Για την επίτευξη των ανωτέρω στελέχη της Ε.Κ.ΠΟΙ.ΖΩ συναντήθηκαν στις 22/2/2023 με τον δήμαρχο κ. Λάμπρο Μίχο και αρμόδια στελέχη του δήμου.

Υπήρξε η δέσμευση και των δύο μερών να συμβάλλουν τα μέγιστα για τη στήριξη των ευάλωτων συνανθρώπων μας για ένα θέμα τόσο ευαίσθητο και επίκαιρο όπως είναι η ενεργειακή φτώχεια.